
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 491 

29 Ιουνίου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης Ομάδων Εργασίας για το 
κλείσιμο Ισολογισμών - Απολογισμών και άλλων εκ¬ 
κρεμών υποθέσεων Ασφαλιστικών Οργανισμών αρ¬ 
μοδιότητας της Γενικής Γραμματείας Κοινωνικών 


Ασφαλίσεων. 1 

Σταδιακή επαναπρόσληψη απολυθέντος προσωπικού 

της ΗΣΑΠ Α.Ε. 2 

Όροι και προϋποθέσεις εγγραφής Έλληνα, αλλοδα¬ 
πού ή ομογενή αθλητή, σε αθλητικά ερασιτεχνικά 
σωματεία - Δικαιολογητικά - Ακυρότητες - Κυρώ¬ 
σεις. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριβ. 2033873/3890/0022 ( 1 ) 


Καθορισμός αποζημίωσης Ομάδων Εργασίας για το κλεί¬ 
σιμο Ισολογισμών - Απολογισμών και άλλων εκκρεμών 
υποθέσεων Ασφαλιστικών Οργανισμών αρμοδιότητας 
της Γενικής Γραμματείας Κοινωνικών Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 4 και 5 του άρθρου 8 του Ν. 
2042 (ΦΕΚ 75 Α792). 

2. Τις διατάξεις του άρθρου 27 του Ν. 2081/92. 

3. Την 2024/26.10.93 απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων 
«Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοιν. Ασφαλίσεων Φοίβο Ιωαννίδη». 

4. Το γεγονός ότι η δαπάνη ύψους, 234.400.000 δρχ. 
για το Τ.Ε.Α.Ε.Δ.Ξ.Ε., 16.800.000 δρχ. για το Ταμείο Συ¬ 
ντάξεως Αυτοκινητιστών (Τ.Σ.Α.), 24.960.000 δρχ. για το 
Ι.Κ.Α. και 1.200.000 δρχ. για το Ταμείο Προνοίας που 
προκαλείται, επιβαρύνει τους προϋπολογισμούς των 
ασφαλιστικών οργανισμών και όχι τον κρατικό προϋπολο¬ 
γισμό και έχει προβλεφθεί η σχετική πίστωση με Κ.Α.Ε. 
0264, αποφασίζουμε: 

Στους συντονιστές και τα μέλη των ομάδων εργασίας 
που συγκροτήθηκαν: 

• 1. Στο Ταμείο Επικουρικής Ασφάλισης Εργατοτεχνιτών 
Δομικών και Ξυλουργικών Εργασιών με τις αριθ. Γ12/614/ 
8.4.94 και Κοινωνικών Ασφαλίσεων για την αναθεώρηση 


των συνταξιοδοτικών αποφάσεών του, ετών 1987, 1988, 
1989 και 1990 και για την είσπραξη οφειλομένων εισφο¬ 
ρών του και άλλων εκκρεμών υποθέσεων του αντίστοιχα, 
καταβάλλεται αποζημίωση κατά συνεδρίαση οκτώ χιλιά¬ 
δων δραχμών (8.000). 

2. Στο Ταμείο Συντάξεως Αυτοκινητιστών (ΤΣΑ) με την 
αριθ. Γ12/604/14.4.94 απόφαση του Υφυπουργού 
Υγείας, Πρόνοιας και Κοιν. Ασφαλίσεων, για την προετοι¬ 
μασία και τον έλεγχο της ένταξης των πληρωμών συντά- 
ξεών του στο σύστημα του Κ.Η.Υ.Κ.Υ., καταβάλλεται απο¬ 
ζημίωση κατά συνεδρίαση οκτώ χιλιάδων δραχμών 
( 8 . 000 ). 

3. Στο ΙΚΑ με την αριθ. Φ12/691/22.4.1994 απόφαση 
του Υφυπουργό Υγείας, Πρόνοιας και Κοινωνικών Ασφαλί¬ 
σεων, για τη σύνταξη των Ισολογισμών - Απολογισμών 
χρήσεων 1991-1992 του ΙΚΑ και παρελθουσών χρήσεων 
των Ταμείων που συγχωνεύθηκαν στο ΙΚΑ, καταβάλλεται 
αποζημίωση κατά συνεδρίαση οκτώ χιλιάδων δραχμών 
(8.000) και 

4. Στο Ταμείο Προνοίας Προσωπικού ΟΣΕ με την αριθ. 
Γ12/575/12.4.94 απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων για τη σύνταξη των Ισο¬ 
λογισμών - Απολογισμών της χρήσης έτους 1992, κατα¬ 
βάλλεται αποζημίωση κατά συνεδρίαση οκτώ χιλιάδων 
δραχμών (8.000). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 23 Ιουνίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

Α. ΠΑΠΑΔΟΠΟΥΛΟΣ ΦΟΙΒΟΣ ΙΩΑΝΝΙΔΗΣ 

-♦- 

Αριθ. 16318/1771 (2) 

Σταδιακή επαναπρόσληψη απολυθέντος προσωπικού της 
ΗΣΑΠ Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 3 του Ν. 1882/1990 «Μέτρα 
για την περιστολή της φοροδιαφυγής, διαρυθμίσεις στην 
άμεση και έμμεση φορολογία και άλλες διατάξεις» (ΦΕΚ 
43/Α). 

2. Τις διατάξεις της παρ. 10 του άρθρου 25 του Ν. 
2190/1994 «Σύσταση ανεξάρτητης αρχής για την επιλογή 

προσωπικού και ρύθμιση θεμάτων διοίκησης» (ΦΕΚ 28/Α/ 
1994). 

3. Την αριθ. 16317/1770/94 κοινή απόφαση των 
Υπουργών Προεδρίας της Κυβέρνησης, Οικονομικών, Ερ¬ 
γασίας και Μεταφορών και Επικοινωνιών «Καθορισμός 
αριθμού επαναπροσλαμβανομένων υπαλλήλων κατά ειδι¬ 
κότητα για την κάλυψη πάγιων και διαρκών αναγκών στην 
ΗΣΑΠ Α.Ε.». 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α), 
όπως το άρθρο αυτό προστέθηκε με το άρθρο 27 του Ν. 
2084/1992 (Α’ 154). 

5. Το γεγονός ότι με τις διατάξεις της παρούσας προκα- 
λείται δαπάνη σε βάρος του προϋπολογισμού του νομικού 
προσώπου της ΗΣΑΠ Α.Ε., δρχ. 392.000.000 περίπου 
ετησίως, η οποία θα καλυφθεί από τον κωδικό 002-01, 
«Αμοιβές και έξοδα προσωπικού» με τον περιορισμό του 
κόστους υπερωριών και από τον κωδικό 002-080 «Έκτα¬ 
κτα έξοδα» με μείωση των προβλεπομένων οικείων κον- 
δυλίων, αποφασίζουμε: 

Καθορίζουμε ότι το έτος 1994 θα επαναπροσληφθούν 
στην ΗΣΑΠ Α.Ε. ενενήντα ένα (91) άτομα διαφόρων ειδι¬ 
κοτήτων, που είχαν απολυθεί βάσει του Ν. 1882/1990. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΛΕΞ. ΠΑΠΑΔΟΠΟΥΛΟΣ ΙΩΑΝΝΗΣ ΧΑΡΑΛΑΜΠΟΥΣ 

--*- 

Αριθ. 18834 (3) 

Όροι και προϋποθέσεις εγγραφής Έλληνα, αλλοδαπού ή 

ομογενή αθλητή, σε αθλητικά ερασιτεχνικά σωματεία - 

Δικαιολογητικά - Ακυρότητες - Κυρώσεις. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β) Του Ν. 75/75 «Περί οργανώσεως του Εξωσχολικού 
Αθλητισμού και ρυθμίσεως συναφών - θεμάτων» (άρθρο 
20 παρ. 3), όπως τροποποιήθηκαν και συμπληρώθηκαν με 
τους Νόμους 423/76, 665/77 και 1070/80. 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την αρ. γ.54567/22.10.93 (ΦΕΚ 830/Β/22.10.93) 
απόφαση του Υπουργού Πολιτισμού «Ανάθεση αρμοδιο¬ 
τήτων στον Υφυπουργό Πολιτισμού». 

3. Τις έγγραφες προτάσεις των Ομοσπονδιών, αποφα¬ 
σίζουμε: 

Καθορίζονται οι όροι και προϋποθέσεις εγγραφής, με¬ 
τεγγραφής ή αποδέσμευσης αθλητή - για κάθε κλάδο 
άθλησης, εκτός από το Ποδόσφαιρο και τα τμήματα Αμει- 
βομένων αθλητών Καλαθοσφαίρισης - Πετοσφαίρισης ως 
ακολούθως: 

Αρθρο 1 

(Όροι και προϋποθέσεις εγγραφής Έλληνα Αθλητή) 

Για την αρχική εγγραφή Έλληνα αθλητή, στη δύναμη 
οποιουδήποτε ερασιτεχνικού σωματείου, χρειάζεται ο εγ- 
γραφόμενος: 

α) Να έχει συμπληρώσει την ηλικία που προβλέπεται 
από τους Διεθνείς Κανονισμούς του οικείου κλάδου άθλη¬ 
σης και από τις σχετικές διατάξεις του Καταστατικού ή του 
Εσωτερικού Κανονισμού της υπερκείμενης, κατά περί¬ 


πτωση, αθλητικής Ομοσπονδίας. 

β) Να μην έχει δελτίο εγγραφής (αθλητικής ιδιότητας) 
σε άλλο Ελληνικό σωματείο, του ίδιου κλάδου άθλησης. 

Αρθρο 2 
(Δικαιολογητικά) 

Για την, κατά το προηγούμενο άρθρο, εγγραφή αθλητή 
στη δύναμη σωματείου, χρειάζεται η υποβολή στην αντί¬ 
στοιχη, κατά περίπτωση, αθλητική Ομοσπονδία των ακό¬ 
λουθων δικαιολογητικών: 

α) Σχετικού εντύπου (Δελτίου Εγγραφής) σύμφωνα με 
το πρότυπο κάθε αθλητικής Ομοσπονδίας που υπογράφε¬ 
ται από τον αθλητή, προκειμένου δε γα ανήλικους και έγ¬ 
γραφης συγκατάθεσης ενός από εκείνους που ασκούν 
την γονική μέριμνα του αθλητή. 

Η εν λόγω συγκατάθεση αφορά όλους τους, κατά την 
έννοια του Αστικού Κώδικα ανήλικους (όσους δεν έχουν 
συμπληρώσει το 18ο έτος της ηλικίας τους). 

β) Πιστοποιητικού Δήμου ή Κοινότητας της Ελλάδας, για 
την εγγραφή του αθλητή στα αντίστοιχα Μητρώα, ή επικυ¬ 
ρωμένου αντίγραφού του, ή επικυρωμένης φωτοτυπίας 
της Αστυνομικής ταυτότητας. 

γ) Βεβαίωσης στο δελτίο Εγγραφής, για την υγεία του 
αθλητή, από αθλητίατρο ή παθολόγο ιατρό, σύμφωνα με 
τις διατάξεις του άρθρου 48 του Ν. 75/75. 

δ) Δύο φωτογραφιών του αθλητή, τύπου Αστυνομικής 
ταυτότητας. 

Αρθρο 3 

(Όροι και προϋποθέσεις εγγραφής αλλοδαπού αθλητή) 

1. Επιτρέπεται η εγγραφή αλλοδαπού αθλητή στη δύ¬ 
ναμη Ελληνικού σωματείου σύμφωνα με τις διατάξεις των, 
κατά περίπτωση, Διεθνών Κανονισμών και της Ελληνικής 
Νομοθεσίας. 

2. Απαγορεύεται η συμμετοχή των, κατά την προηγού¬ 
μενη παράγραφο, εγγραφομένων αλλοδαπών αθλητών, 
στα Εθνικά Πρωταθλήματα ή στους Πανελλήνιους Αγώ¬ 
νες, με την επιφύλαξη των παραγράφων 3 και 4 του παρό¬ 
ντος άρθρου. 

3. Κατ' εξαίρεση επιτρέπεται η συμμετοχή και στα 
Εθνικά Πρωταθλήματα ή στους Πανελλήνιους Αγώνες, 
των νόμιμα εγγραφόμενων σε Ελληνικά σωματεία αθλη¬ 
τών Κυπριακής υπηκοότητας (με την επιφύλαξη της διά¬ 
ταξης της παραγράφου 13 του άρθρου 8 της παρούσης) 
καθώς και των από πατρική ή μητρική γραμμή ομογε¬ 
νών. 

4. «Τα Σωματεία Επιτραπέζιας Αντισφαίρισης που ανή¬ 
κουν στην Α1 και Α2 Εθνική Κατηγορία δύνανται να διατη¬ 
ρούν ένα μόνον αλλοδαπό αθλητή απ’ αυτούς που δεν 
έχουν δικαίωμα να αγωνισθούν με την Εθνική Ομάδα, 
οποιοσδήποτε κατηγορίας και στις ομαδικές και μόνο συ¬ 
ναντήσεις της. 

Η συμμετοχή του αλλοδαπού αθλητή επιτρέπεται μόνο 
στα πάσης φύσεως ομαδικά αγωνίσματα των πρωταθλη¬ 
μάτων που διοργανώνει η Ομοσπονδία του αθλήματος». 

5. Τα σωματεία Ελληνικής Σκακιστικής Ομοσπονδίας 
που ανήκουν Α' Εθνική Κατηγορία δύναται να διατηρούν 
ένα μόνον αλλοδαπό αθλητή απ' αυτούς που δεν έχουν δι¬ 
καίωμα να αγωνισθούν με την Εθνική Ομάδα. 

6. Επιτρέπεται η συμμετοχή αλλοδαπών αθλητών στους 
πάσης φύσεως αγώνες και στα πρωταθλήματα του αγωνι¬ 
στικού Μπριτζ. 

7. Ειδικά για το άθλημα της Πετοσφαίρισης η μέχρι σή- 

μέρα αγωνιζόμενες αλλοδαπές αθλήτριες παραμένουν 
στην Α2 Εθνική Κατηγορία μόνο για την αγωνιστική πε¬ 
ρίοδο 1994-1995. 

Αρθρο 4 

(Όροι και προϋποθέσεις εγγραφής ομογενή αθλητή) 

1. Επιτρέπεται η εγγραφή ομογενή αθλητή στη δύναμη 
Ελληνικού σωματείου και μέχρι του αριθμού των δύο (2) 
για τον καθένα. 

Δικαίωμα συμμετοχής σε αγώνες πρωταθλημάτων 
έχουν όσοι εγγράφονται νόμιμα, πριν απο την έναρξη των 
πρωταθλημάτων. 

2. Για την απόδειξη της ιδιότητας του ομογενή, χρειάζε¬ 
ται η συνυποβολή μαζί με την αίτηση εγγραφής και με τα 
λοιπά δικαιολογητικά που ορίζονται, από την παρούσα 
απόφαση, για τους Έλληνες και απόφαση του Συμβουλίου 
Ιθαγένειας του Υπουργείου Εσωτερικών που θα βεβαιώνει 
την ιδιότητά του σαν ομογενή από πατρική ή μητρική 
γραμμή που θα εξικνείται μέχρι πάππου ή μάμμης. Στην 
τελευταία περίπτωση είναι απαραίτητη η συνυποβολή πι¬ 
στοποιητικού εγγραφής στα μητρώα ή δημοτολόγια Ελλη¬ 
νικού Δήμου του πατέρα ή πάππου ή της μητέρας ή μάμ¬ 
μης του αθλητή. 

Σε κάθε περίπτωση όμως δεν γίνεται δεκτή εγγραφή 
του παραπάνω προσώπου, σε μητρώα ή δημοτολόγια που 
έχει συντελεστεί με απόφαση δικαστικής ή διοικητικής 
αρχής την τελευταία πενταετία από της υποβολής της 
σχετικής αίτησης εγγραφής ή μετεγγραφής. Εφόσον δεν 
πληρούνται οι παραπάνω προϋποθέσεις η αίτηση εγγρα¬ 
φής ή μετεγγραφής απορρίπτεται χωρίς άλλη διατύπωση. 
Είναι αυτονόητο ότι όταν ο αθλητής είναι γραμμένος στη 
δύναμη του σωματείου αλλοδαπής Ομοσπονδίας εκτός 
από την άδειά της, πρέπει να τηρηθεί και η διαδικασία που 
προβλέπεται από τις σχετικές διατάξεις μετεγγραφών της 
παρούσας (χρονικό διάστημα μετεγγραφών κ.λ.π.) και των 
αντίστοιχων των Διεθνών Ομοσπονδιών. 

Ειδικότερα για την Ελληνική Κολυμβητική Ομοσπονδία 
οι εγγραφές, των ομογενών αθλητών θα γίνονται από 1 
Οκτωβρίου μέχρι 31 Δεκεμβρίου κάθε χρόνου. 

Όταν ο αϊτών την εγγραφή ομογενής έχει αποκτήσει 
την Ελληνική υπηκοότητα πριν από την αίτηση εγγραφής ή 
μετεγγραφής του θεωρείται σαν Έλληνας αθλητής. 

3. Με τους ομογενείς εξομοιώνονται και όσοι έχουν δι¬ 
πλή υπηκοότητα (Ελληνική και άλλη) καθώς και όσοι απο¬ 
κτήσουν στο εξής, με οποιοδήποτε τρόπο και την Ελλη¬ 
νική υπηκοότητα. 

Η Ιθαγένεια του πατέρα και της μητέρας των γονέων του 
ομογενή αθλητή, αποδεικνύεται μόνο με πιστοποιητικό 
εγγραφής στα Μητρώα του οικείου Δήμου ή Κοινότητας 
της Ελλάδας, το οποίο πρέπει να επισυνάπτεται στην αί¬ 
τηση εγγραφής, στην οποία, επίσης πρέπει να επισυνά¬ 
πτεται και βεβαίωση της αντίστοιχης αθλητικής Ομοσπον¬ 
δίας της χώρας από την οποία προέρχεται, ότι δεν ανήκει 
σε σωματεία της δύναμής της. 

Στην έννοια των σωματείων δεν περιλαμβάνονται τα Πα¬ 
νεπιστήμια και Σχολεία. 

4. Ομογενής αθλητής Τουρκικής ή και Τουρκικής υπη¬ 
κοότητας, έχει το δικαίωμα εγγραφής και συμμετοχής, 
χωρίς οποιοδήποτε περιορισμό, στους αγώνες συλλόγων 
ομογενών από την Τουρκία, που έχουν την έδρα τους στην 
Ελλάδα. 

5. Ομογενής αθλητής εξομοιώνεται με ημεδαπό, σε ότι, 
τουλάχιστον, αφορά στον περιορισμό των δύο (παρ. 1 πα¬ 
ρόντος άρθρου) όταν αποκτήσει, μεταγενέστερα, την Ελ¬ 
ληνική Ιθαγένεια ή χάσει την υπηκοότητα του ξένου κρά¬ 
τους, εφόσον αυτά βεβαιώνονται με έγγραφο ημεδαπής ή 
αλλοδαπής κρατικής αρχής. 

6. Αθλητής ή αθλήτρια, που συμμετέχει στα Ελληνικά 


Πρωταθλήματα ως Έλληνας ή Ελληνίδα, ύστερα από την 
απόκτηση της Ελληνικής Ιθαγένειας καθ’ οποιονδήποτε 
νόμιμο τρόπο, χάνει, αυτομάτως, το δικαίωμα αυτό (να 
αγωνίζεται ως Έλληνας) εφόσον, μεταγενέστερα, αγωνι- 
σθεί με Εθνική Ομάδα άλλης χώρας. 

Η απαγόρευση είναι γενική και ισχύει και για τους αμει- 
βόμενους καλαθοσφαιριστές. 

7. Τα σωματεία Α’ Εθνικής Κατηγορίας έχουν δικαίωμα 
να αποκτούν, συνολικά, δύο αθλήτριες (ομογενείς, αλλο¬ 
δαπές ή αθλήτριες, που απέκτησαν την Ελληνική Ιθαγέ¬ 
νεια) οι οποίες δεν έχουν δικαίωμα να αγωνίζονται στις 
Εθνικές Ομάδες. 

Αρθρο 5 

(Ακυρότητες - Κυρώσεις) 

1. Αθλητής που υπογράφει Δελτίο Εγγραφής στη δύ¬ 
ναμη σωματείου, ενώ ήδη είναι γραμμένος σε άλλο σωμα¬ 
τείο, τιμωρείται με ποινή αποκλεισμού ενός (1) έτους από 
κάθε αγώνα, με απόφαση της οικείας αθλητικής Ομο¬ 
σπονδίας και η αίτηση εγγραφής απορρίπτεται. 

2. Οι διατάξεις της προηγούμενης παραγράφου εφαρ¬ 
μόζονται και στην περίπτωση υπογραφής από τον αθλητή 
έγκυρων δελτίων μετεγγραφής υπέρ δύο (2) ή περισσοτέ¬ 
ρων σωματείων. 

3. Προσβολή του δελτίου Εγγραφής ή μετεγγραφής 
αθλητή, για οποιοδήποτε τυπικό ή ουσιαστικό λόγο, δι¬ 
καιούται να ασκήσει κάθε σωματείο της ίδιας κατηγορίας 
με το σωματείο στο οποίο ανήκει ο αθλητής του οποίου 
προσβάλλεται η εγγραφή ή μετεγγραφή, επειδή τεκμαίρε- 
ται ότι έχει έννομο συμφέρον, καθώς και ο Γ ενικός Γ ραμ- 
ματέας Αθλητισμού, υπέρ του Νόμου. 

ΚΕΦΑΛΑΙΟ ΔΕΥΤΕΡΟ 
ΜΕΤΕΓΓΡΑΦΕΣ ΑΘΛΗΤΙΚΩΝ ΟΜΑΔΙΚΩΝ - 
ΑΤΟΜΙΚΩΝ ΑΘΛΗΜΑΤΩΝ 

Αρθρο 6 

(Ομαδικά Αθλήματα) 

1. Ομαδικά αθλήματα για την εφαρμογή των διατάξεων 
της παρούσας, είναι η Καλαθοσφαίριση, η Πετοσφαίριση, 
η Χειροσφαίριση, η Υδατοσφαίριση, το αγωνιστικό μπριτζ 
και το κρίκετ. 

2. Επιτρέπεται η ελεύθερη μετεγγραφή οποιοσδήποτε 
αθλητή, με την συγκατάθεση του σωματείου του. 

Γ ια να γίνει δεκτή τέτοια αίτηση, μετεγγραφής από την 
αρμόδια Επιτροπή Μετεγγραφών, πρέπει να συνοδεύεται 
με σχετική απόφαση του Διοικητικού Συμβουλλίου του 
σωματείου που ανήκει ο αθλητής στην οποία και να ανα- 
φέρεται το όνομα του αθλητή και το σωματείο στο οποίο 
θα μετεγγραφεί. 

Κάθε σωματείο έχει το δικαίωμα να εγγράφει στη δύ¬ 
ναμή του μέχρι τρεις (3) αθλητές από την κατηγορία αυτή. 
Με την κατάθεση των τριών (3) αιτήσεων, κάθε τυχόν 
άλλη, πέρα απο τον αριθμό αυτό, απορρίπτεται και ο αθλη¬ 
τής παραμένει χωρίς άλλη διαδικασία, στη δύναμη του σω¬ 
ματείου που ανήκει ήδη. 

3. Αθλητής ηλικίας τουλάχιστον είκοσι επτά (27) ετών 
(και προκειμένου για πετοσφαιριστή 25), εφόσον τις τε¬ 
λευταίες τρεις (3) αγωνιστικές περιόδους που ανήκει στη 
δύναμη σωματείου δεν συμμετέχει σε Εθνική Ομάδα ή δεν 
τιμωρήθηκε για άρνηση προσφοράς υπηρεσιών σε αυτή, 
σύμφωνα με τις διατάξεις του άρθρου 49 του Ν. 75/75 
(όπως ισχύει σήμερα) και στις περιόδους αυτές έχει πάρει 
μέρος σε λιγότερες από τους μισούς αγώνες των διεξα- 
χθέντων αγώνων Πρωταθλημάτων και Κυπέλλου του σω¬ 
ματείου του, έχει το δικαίωμα να εγγράφει σε σωματείο 
της προτίμησής του χωρίς τη συγκατάθεση του σωματείου 
του. 

Κάθε σωματείο έχει το δικαίωμα να εγγράφει στη δύ- 

ναμή του μόνο ένα (1) αθλητή από την κατηγορία αυτή. Ει¬ 
δικά για το άθλημα της Πετοσφαίρισης δεν ισχύει ο περιο¬ 
ρισμός. Για τον υπολογισμό της τριετίας δεν υπολογίζεται 
ο χρόνος της τυχόν τιμωρίας του αθλητή, εφόσον η Επι¬ 
τροπή Μετεγγραφών της αντίστοιχης αθλητικής Ομο¬ 
σπονδίας αποφανθεί ότι η τιμωρία του αθλητή δεν του επι¬ 
βλήθηκε για να φαλκιδευτεί το προαναφερόμενο δικαί¬ 
ωμά του. 

Η διάταξη της παρούσης παραγράφου δεν εφαρμόζεται 
για τους αθλητές που απουσιάζουν στο εξωτερικό για λό¬ 
γους σπουδών ή για επαγγελματικούς λόγους, καθώς και 
για τους αθλητές εκείνους που η μη συμμετοχή τους στις 
αγωνιστικές εκδηλώσεις των σωματείων τους οφείλεται 
σε ανυπέρβλητα αίτια (π.χ. στράτευσή τους, τραυματισμό 
τους οφειλόμενο σε οποιοδήποτε αιτία κ.λ.π.). 

Το βάρος της απόδειξης στις περιπτώσεις αυτές εναπό¬ 
κειται στο σωματείο που ανήκει ο αθλητής, επιτρεπόμε¬ 
νης ανταπόδειξης. 

4. Αθλητής ηλικίας τουλάχιστον τριάντα δύο (32) ετών, 
εφόσον ανήκει για τουλάχιστον δώδεκα (12) συνεχείς 
αθλητικές περιόδους στο ίδιο σωματείο, έχει το δικαίωμα 
να μετεγγραφεί σε σωματείο της προτίμησής του, χωρίς 
την συγκατάθεση του σωματείου του. 

Κάθε σωματείο, έχει το δικαίωμα να εγγράφει στη δύ¬ 
ναμή του μόνο έναν (1) αθλητή από την Κατηγορία αυτή. 
Σε περίπτωση που ο αθλητής παραμείνει και μετά την πα¬ 
ρέλευση της δωδεκαετίας αυτής στο ίδιο σωματείο, τόσο 
το σωματείο του όσο και ο ίδιος ο αθλητής υποχρεούνται, 
με κοινή δήλωσή τους που υποβάλλεται στην αντίστοιχη 
υπερκείμενη αθλητική Ομοσπονδία να καθορίζουν τον 
χρόνο παραμονής του αθλητή στο σωματείο. 

Ειδικά για το άθλημα της Πετοσφαίρισης, αθλητής ηλι¬ 
κίας τουλάχιστον τριάντα (30) ετών ή αθλήτιρα ηλικίας 
τουλάχιστον είκοσι οκτώ (28) ετών, εφόσον ανήκουν για 
τουλάχιστον δέκα (10) συνεχή έτη στο ίδιο σωματείο 
έχουν το δικαίωμα να μετεγγραφούν σε ομάδα της προτί¬ 
μησής τους χωρίς την συγκατάθεση τυ Σωματείου τους. 

5. Αθλητής μέχρι είκοσι τεσσάρων (24) ετών και στην 
υδατοσφάριση μέχρι τη συμπλήρωση του εικοστού πρώ¬ 
του (21ου) έτους, έχει το δικαίωμα να μετεγγραφεί, με 
υποσχετική επιστολή, σε άλλο σωματείο, μόνο για μία (1) 
αγωνιστική περίοδο. Μετά το τέλος της χρονικής αυτής 
διάρκειας ο αθλητής επιστρέφει αυτοδίκαια στο σωματείο 
από το οποίο μετεγγραφηκε. Στον αθλητή που επιστρέφει 
και εφόσον αυτός συνεχίζει να συγκεντρώνει την προϋπό¬ 
θεση του προαναφερόμενου ορίου ηλικίας είναι δυνατή η 
εκ νέου χορήγηση μετεγγραφής με υποσχετική επιστολή, 
για οποιοδήποτε σωματείο. Κάθε σωματείο έχει το δικαί¬ 
ωμα να εγγράφει στη δύναμή του, για κάθε χρόνο, δύο (2) 
αθλητές από την Κατηγορία αυτή. 

6. Αθλητής που τις τελευταίες τρεις (3) αγωνιστικές πε¬ 
ριόδους πριν τη δημοσίευση της παρούσης, δεν αγωνί¬ 
στηκε σε οποιοδήποτε επίσημο αγώνα του σωματείου του 
(δεν υπολογίζεται ο χρόνος της τυχόν τιμωρίας του κατά 
την έννοια της διάταξης της παρ. 3 του άρθρου 6 της πα¬ 
ρούσης), έχει το δικαίωμα να μετεγγραφεί σε σωματείο 
της προτίμησής του χωρίς τη συγκατάθεση του σωματείου 
και χωρίς να απαιτείται η συνδρομή οποιουδήποτε άλλου 
λόγου, εκτός από την έγγραφη συναίνεση ενός εξ εκείνου 
που έχουν την γονική μέριμνα προκειμένου για ανήλικους 
αθλητές. 

Αρθρο 7 

Ατομικά αθλήματα 

1. Ατομικά αθλήματα, για την εφαρμογή των διατάξεων 
της παρούσης είναι όλα τα υπόλοιπα εκτός από αυτά που 
χαρακτηρίζονται ομαδικά στη διάταξη της παρ. 1 του άρ¬ 
θρου 6 της παρούσης. 


2. Αθλητής ο οποίος, κατά την τελευταία διετία πριν απά 
τη δημοσίευση της παρούσης (δεν υπολογίζεται ο χρόνος 
της τυχόν τιμωρίας του, κατά την έννοια της διάταξης της 
παρ. 3 του άρθρου 6 της παρούσης) δεν συμμετείχε στην 
Εθνική Ομάδα ή δεν έχει τιμωρηθεί για άρνηση προσφο¬ 
ράς των υπηρεσιών του σε αυτή, σύμφωνα με τη διάταξη 
του άρθρου 49 του Ν. 75/75 (όπως ισχύει σήμερα) ή δεν 
κέρδισε 1 η μέχρι 3η θέση σε Εθνικά Πρωταθλήματα ή σε 
Πανελλήνιους Αγώνες για όλες τις διεθνώς αναγνωρισμέ¬ 
νες Κατηγορίες ηλικίας, έχει το δικαίωμα να μετεγγραφεί, 
με την συγκατάθεση του σωματείου του. 

Προκειμένου να γίνει δεκτή τέτοια αίτηση μετεγγραφής 
από την αρμόδια Επιτροπή Μετεγγραφών, πρέπει σε αυτή 
να επισυνάπτεται σχετική απόφαση του Διοικητικού Συμ¬ 
βουλίου του σωματείου στο οποίο ανήκει, στην οοπία να 
αναφέρεται το όνομα του αθλητή και το σωματείο στο 
οποίο αυτός θα μετεγγραφεί. 

Ειδικότερα στην περίπτωση που ο αθλητής είναι ανήλι¬ 
κος χρειάζεται η έγγραφη συγκατάθεση εκείνων που 
ασκούν την γονική του μέριμνα. 

3. Αθλητής ξένης υπηκοότητας, έχει το δικαίωμα να με- 
τεγγραφεί μόνο με τους όρους, τις προϋποθέσεις και τους 
περιορισμούς του άρθρου 3 της παρούσης. 

4. Αθλητής ατομικού αγωνίσματος που, την τελευταία 
διετία πριν την ισχύ της παρούσης δεν αγωνίστηκε σε κα¬ 
νένα επίσημο αγώνα του σωματείου του έχει το δικαίωμα 
να μετεγγαφεί σε σωματείο της προτίμησής του, χωρίς τη 
συγκατάθεση του σωματείου του και χωρίς να χρειάζεται η 
συνδρομή οποιουδήποτε άλλου λόγου, πέρα από την έγ¬ 
γραφη συναίνεση εκείνων που έχουν την γονική μέριμνα, 
προκειμένου για ανήλικους αθλητές. 

5. Ειδικά για το άθλημα της Επιτραπέζιας Αντισφαίρισης 
ισχύουν τα παρακάτω: 

α) Επιτρέπονται οι μετεγγραφές αθλητών και αθλητριών 
χωρίς δεσμεύσεις και περιορισμούς, με την προϋπόθεση 
όμως της συγκατάθεσης του σωματείου που ανήκει ο 
αθλητής. 

β) Επιτρέπεται η παραχώρηση αθλητή ή αθλήτριας με 
υποσχετική, για διάστημα μέχρι δύο (2) αγωνιστικές περιό¬ 
δους με την προϋπόθεση ότι ο αθλητής θα παραχωρείται 
σε σωματείο ανώτερης κατηγορίας και όχι της ίδιας ή κα¬ 
τώτερης. 

γ) Επιτρέπεται η ελεύθερη μετεγγραφή, σε σύλλογο 
της αρεσκείας τους σε αθλητές και αθλήτριες που έχουν 
συμπληρώσει το 35ο έτος της ηλικίας τους, χωρίς την συ¬ 
γκατάθεση των σωματείων τους με την προϋπόθεση την 
προηγούμενη αγωνιστική περίοδο δεν θα έχουν καταλάβει 
από 1 η-3η θέση σε οποιοδήποτε ατομικό αγώνισμα του 
Πανελλήνιου Πρωταθλήματος. 

6. Ειδικά για το άθλημα της Ελληνικής Σκακιστικής Ομο¬ 
σπονδίας ισχύουν τα εδάφια α και β της παραγράφου 5 του 
άρθρου 7. 

7. Ειδικά για το άθλημα της Ποδηλασίας ισχύει το εδά¬ 
φιο α της παραγράφου 5 του άρθρου 7 με την προϋπό¬ 
θεση ότι έχουν συμπληρώσει τριετία στο σωματείο. 

8. Ειδικά για το άθλημα της Ιππασίας ισχύουν τα εξής: 

α) Επιτρέπονται οι μετεγγραφές αθλητών και αθλητριών 
χωρίς δεσμεύσεις και περιορισμούς με την προϋπόθεση 
όμως της παρέλευσης διετίας από την προηγούμενη με¬ 
ταγραφή. 

β) Επιτρέπονται οι μεταγραφές αθλητών και αθλητριών, 
καθ' έκαστον έτος, με την προϋπόθεση όμως της συγκα¬ 
τάθεσης του σωματείου που ανήκει ο αθλητής και μετά 
την υποβολή σχετικής αίτησης μεταγραφής του Σωμα¬ 
τείου στο οποίο θα μεταγραφούν, προς την αρμόδια Επι¬ 
τροπή Μεταγραφών, στην οποία πρέπει να επισυνάπτεται 
σχετική απόφαση του Διοικητικού Συμβουλίου του σωμα¬ 
τείου στο οποίο ανήκει ο αθλητής - αθλήτρια και στην 

οποία να αναφέρεται το όνομα του αθλητή και το σωμα¬ 
τείο που αυτός θα μετεγγραφεί. 

Ειδικότερα στην περίπτωση που ο αθλητής είναι ανήλι¬ 
κος χρειάζεται η έγγραφη συγκατάθεση εκείνων που 
ασκούν την γονική του μέριμνα. 

ΚΕΦΑΛΑΙΟ ΤΡΙΤΟ 

ΓΕΝΙΚΕΣ ΔΙΑΤΑΞΕΙΣ ΜΕΤΕΓΓΡΑΦΩΝ - 
ΕΓΓΡΑΓΩΝ ΑΠΟ ΑΠΟΔΕΣΜΕΥΣΗ 

Αρθρο 8 

Έκταση εφαρμογής - περιπτώσεις 

1. Οι διατάξεις του παρόντος άρθρου, εκτός αυτής της 
παρ. 15, εφαρμόζονται για όλα τα ομαδικά και τα ατομικά 
αθλήματα. 

2. Επίσημος αγώνας θεωρείται κάθε εκδήλωση που ορ¬ 
γανώνεται από την αντίστοιχη αθλητική Ομοσπονδία ή γί¬ 
νεται με την έγκρισή της. 

3. Οι διατάξεις των άρθρων 6 παρ. 6 και 7, παρ. 4 της 
παρούσης δεν εφαρμόζονται για τους αθλητές που απου¬ 
σιάζουν, για λόγους σπουδών ή για επαγγελματικούς λό¬ 
γους, στο εξωτερικό, καθώς και για τους αθλητές εκεί¬ 
νους που η συμμετοχή τους στις αγωνιστικές εκδηλώσεις 
των σωματείων τους οφείλεται σε ανυπέρβλητα αίτια (π.χ. 
στράτευσή τους, τραυματισμό τους οφειλόμενο σε οποια¬ 
δήποτε αιτία κ.λ.π.). 

Το βάρος της απόδειξης στις περιπτώσεις αυτές εναπό¬ 
κειται στο σωματείο που ανήκει ο αθλητής επιτρεπομένης 
ανταπόδειξης. 

4. Αθλητής, ηλικίας μέχρι δέκα ετών (10), έχει το δικαί¬ 
ωμα, να μετεγγραφεί ελεύθερα, σε σωματείο της προτί¬ 
μησής του, χωρίς την συγκατάθεση του σωματείου του και 
με την έγγραφη συναίνεση ενός από εκείνους που έχουν 
την γονική μέριμνα, εκτός των αθλημάτων της Ελληνικής 
Κολυμβητικής Ομοσπονδίας και του ΣΕΓΑΣ όπου αθλητές 
οι οποίοι έχουν συμπληρώσει τρία (3) χρόνια στο σωματείο 
που ανήκουν δεν μπορούν να μετεγγραφούν. Το δικαίωμα 
αυτό μπορεί να ασκηθεί μόνο μια φορά. 

5. Αθλητές που κατά τις δύο (2) τελευταίες αγωνιστικές 
περιόδους πριν από την δημοσίευση της παρούσης, δεν 
συμμετείχε σε Εθνική Ομάδα η δεν τιμωρήθηκε κατ’ 
εφαρμογή των διατάξεων του άρθρου 49 του Ν. 75/85 
(όπως ισχύει σήμερα) ή, (προκειμένου και μόνο για τα ατο¬ 
μικά αθλήματα), δεν έχει καταλάβει 1η μέχρι 3η θέση σε 
Πανελλήνιους Αγώνες ή σε Εθνικά Πρωταθλήματα στην 
Κατηγορία Ανδρών - Εφήβων και μετοίκησε, είτε λόγω εγ¬ 
γραφής του σε Ανώτερο ή Ανώτατο Εκπαιδευτικό Ίδρυμα 
της ημεδαπής, είτε λόγω μετάθεσης ή διορισμού του σε 
δημόσια θέση ή σε Ν.Π.Δ.Δ. ή Ν.Π.Ι.Δ. (που, για την εκτέ¬ 
λεση του έργου τους επιχορηγούνται από την Πολιτεία) η 
Επιχείρηση που η πλειοψηφία του Μετοχικού Κεφαλαίου 
της ανήκει στο Δημόσιο και εφόσον υπηρετεί τουλάχιστον 
ένα (1) χρόνο - έχει το δικαίωμα να μετεγγραφεί χωρίς την 
συγκατάθεση του σωματείου του σε σωματείο της προτί¬ 
μησής του που έχει όμως, την έδρα του στην πόλη όπου εί¬ 
ναι το Εκπαιδευτικό Ίδρυμα στο οποίο σπουδάζει ή η Υπη¬ 
ρεσία στην οποία έχει διοριστεί, με την απαραίτητη, όμως 
προϋπόθεση ότι η πόλη που - απουσιάζει ή υπηρετεί απέ¬ 
χει περισσότερο από τριακόσια (300) χιλιόμετρα από την 
πόλη που εδρεύει το σωματείο του. 

Η απόδειξη της μετοίκησης για επαγγελματικούς λό¬ 
γους (του ίδιου ή των γονέων) αποδεικνύεται με προσκό¬ 
μιση βεβαίωσης δημοσίου ασφαλιστικού οργανισμού με 
ασφάλιση στον τόπο μετακίνησης τουλάχιστον ένα (1) 
χρόνο. 

Κάθε σωματείο έχει το δικαίωμα να αποκτήσει ένα (1) 
μόνο αθλητή της κατηγορίας αυτής. 


Μετά την αποφοίτησή του από το Εκπαιδευτικό Ίδρυμα 
ή την επανατοποθέτησή του στη Δημόσια (ή Δημόσιου χα¬ 
ρακτήρα) θέση από την οποία προήλθε και με την κατά¬ 
θεση της σχετικής βεβαίωσης στην αντίστοιχη αθλητική 
Ομοσπονδία, ο αθλητής επανέρχεται αυτοδίκαια και αμέ¬ 
σως στο σωματείο από το οποίο μετεγγράφηκε. 

Για τους αθλητές που μετεγγράφονται για λόγους 
σπουδών, ως χρόνος φοίτησης νοείται ο νόμιμος χρόνος 
των ετών σπουδών, αυξημένος κατά ένα έτος. 

Εφόσον και μετά την παρέλευση του ανωτέρω χρονικού 
διαστήματος ο αθλητής δεν έχει αποφοιτήσει, επανέρχε¬ 
ται αυτοδίκαια και αμέσως στο σωματείο από το οποίο έχει 
μετεγγραφεί και στο οποίο, πάντως, δεν έχει το δικαίωμα 
της επιστροφής, έστω και λόγω μετοίκησης, πριν από το 
τέλος των σπουδών του. 

Αθλητής ο οποίος μετεγγράφεται κατά την παραπάνω 
τρόπο δεν έχει το δικαίωμα μετεγγραφής σε άλλο σωμα¬ 
τείο του τόπου μετοίκησής του, ή σε άλλο τόπο που διαθέ¬ 
τει ανάλογο Εκπαιδευτικό Ίδρυμα στο οποίο μεταγρά- 
φηκε, εκτός αν συναινεί προς τούτο το αρχικό του σωμα¬ 
τείο χωρίς σε κάθε περίπτωση να φαλκιδεύονται τα δικαι- 
ώματά του. 

Κατ’ εξαίρεση, είναι δυνατή η επάνοδός του, κατά τα 
άνω μετεγγραφόμενου λόγω σπουδών αθλητή στο αρχικό 
σωματείο από το οποίο μετακινήθηκε πριν την αποφοί¬ 
τησή του, με την απαραίτητη όμως προϋπόθεση της συ¬ 
γκατάθεσης του σωματείου στο οποίο έχει μετεγγραφεί, 
λόγω σπουδών. 

6. Αθλητής που συμμετείχε σε Εθνική Ομάδα τις δύο (2) 
τελευταίες αγωνιστικές περιόδους (ή δεν τιμωρήθηκε 
κατ’ εφαρμογή των διατάξεων του άρθρου 49 του Ν. 75/ 
75) (όπως ισχύει σήμερα) ή προκειμένου για ατομικά 
αθλήματα δεν έχει κερδίσει 1 η έως 3η νίκη σε Πανελλή¬ 
νιους Αγώνες ή σε Εθνικά Πρωταθλήματα για όλες τις δια- 
θνώς αναγνωρισμένες Κατηγορίες και για αποδεικνυόμε- 
νους, πλήρους, επαγγελματικούς λόγους του ίδιου - ή και 
των δύο γονέων του αν είναι ανήλικες (ή άγαμος και ζει 
μαζί τους) - μετοικεί σε τόπο που απέχει περισσότερο από 
τριακόσια (300) χιλιόμετρα από την έδρα του σωματείου 
του, η δε διαμονή του στο καινούργιο τόπο διαρκεί, απο¬ 
δεδειγμένα, τουλάχιστον ένα (1) έτος, έχει το δικαίωμα να 
μετεγγραφεί ελεύθερα σε σωματείο του τόπου της νέας 
του κατοικίας. 

Η απόδειξη της μετοίκησης για επαγγελματικούς λό¬ 
γους (του ίδιου ή των γονέων) αποδεικνύεται με προσκό¬ 
μιση βεβαίωσης δημοσίου ασφαλιστικού οργανισμού με 
ασφάλιση στον τόπο μετακίνησης τουλάχιστον ένα (1) 
χρόνο. 

Κάθε σωματείο έχει το δικαίωμα να αποκτήσει ένα (1) 
μόνο αθλητή της Κατηγορίας αυτής. 

Εφόσον ο αθλητής αυτός επανεγκατασταθεί στον τόπο 
της αρχικής του κατοικίας, επανέρχεται στο σωματείο από 
το οποίο προέρχεται με αίτηση που μπορεί να γίνει και από 
το ενδιαφερόμενο σωματείο. 

Η επάνοδος του αθλητή για τον λόγο αυτό δεν υπολογί¬ 
ζεται στον αριθμό των επιτρεπομένων μεταγραφών. 

7. Αθλητής που εγγράφηκε στη δύναμη σωματείου στις 
δύο (2) τελευταίες αγωνιστικές περιόδους πριν από τη δη¬ 
μοσίευση της παρούσης και στο διάστημα αυτό δεν έλαβε 
μέρος σε οποιοδήποτε επίσημο ή φιλικό αγώνισμα του 
σωματείου του, είναι ελεύθερος και έχει το δικαίωμα να 
εγγράφει σε σωματείο της προτίμησής του σαν νέος 
αθλητής. 

Η μη συμμετοχή αποδεικνύεται με έγγραφο της αντί¬ 
στοιχης αθλητικής Ένωσης, το οποίο οφείλει να προσκο¬ 
μίσει ο αθλητής. 

Η διάταξη αυτή δεν εφαρμόζεται για τους αθλητές που, 
από υπαιτιότητά τους, δεν έλαβαν μέρος σε αγωνιστικές 

εκδηλώσεις του σωματείου τους, όπως επίσης και οι 
αθλητές που έχουν συμπληρώσει πέραν από δύο αγωνι¬ 
στικές περιόδους στο ίδιο σωματείο, οπότε εφαρμογή 
έχουν οι διατάξεις της παρ. 6 του άρθρου 6 της παρούσης 
(τριετία). 

Αν το σωματείο αποδείξει ότι ο αθλητής της κατηγορίας 
αυτής είχε κληθεί εγγράφως να λάβει μέρος σε προπονή·* 
σεις ή αγώνες της ομάδος του και δεν προσήλθε η αίτηση 
εγγραφής του απορρίπτεται. 

8. Αθλητής που δεν συμπεριλαμβάνεται στον πίνακα 
των εν ενεργεία αθλητών (σε όποια αθλήματα ισχύει αυτός 
ο θεσμός), θεωρείται ότι αποδεσμεύθηκε από το σωμα¬ 
τείο του και έχει το δικαίωμα να εγγράφει ελεύθερα σε 
σωματείο της προτίμησής του, εφόσον η μετεγγραφή του 
δεν απαγορεύεται από τις αντίστοιχες ειδικές διατάξεις 
της παρούσης. 

Κάθε σωματείο έχει το δικαίωμα να εγγράφει στη δύ¬ 
ναμή του μέχρι δύο (2) αθλητές από αυτή την κατηγορία. 

Απαγορεύεται οποιαδήποτε τροποποίηση, προσθήκη ή 
διαγραφή στον πίνακα των εν ενεργεία αθλητών μετά την 
υποβολή αυτού στην αρμόδια Ομοσπονδία. Σε αντίθετη 
περίπτωση η όποια διαφοροποίηση δεν γίνεται αποδε¬ 
κτή. 

9. Η διαδικασία εγγραφής ή μετεγγραφής αλλοδαπού 
αθλητή υπόκειται στους όρους των αντίστοιχων διεθνών 
Κανονισμών και της Ελληνικής Νομοθεσίας. 

Προκειμένου για Κύπριους υπηκόους αθλητές που ανή¬ 
καν ή ανήκουν στη δύναμη Κυπριακών σωματείων, επιτρέ¬ 
πεται η μετεγγραφή τους, με την συγκατάθεση του σωμα¬ 
τείου τους, και την έγκριση της αντίστοιχης Κυπριακής 
Ομοσπονδίας, σε Ελληνικό σωματείο, εφόσον σπουδά¬ 
ζουν σε Ανώτερο ή Ανώτατο Ελληνικό Εκπαιδευτικό 
Ίδρυμα και για χρονικό διάστημα που δεν επιτρέπεται να 
υπερβαίνει τα νομοθετημένα έτη σπουδών στην οικεία 
Σχολή, σύν ένα. 

Μετά τη συμπλήρωση του παραπάνω χρονικού διαστή¬ 
ματος και ανεξάρτητα αν ο αθλητής αυτός εγγράφεται ή 
μετεγγράφεται σε άλλο Ελληνικό Εκπαιδευτικό Ίδρυμα, 
επανέρχεται αμέσως και αυτοδίκαια στο Κυπριακό Σωμα¬ 
τείο από το οποίο προήλθε, χωρίς σε αυτή την περίπτωση 
να έχει το δικαίωμα να κάνει, εκ νέου, χρήση της παρού¬ 
σης διάταξης για την παραμονή του ή την μετεγγραφή του 
σε Ελληνικό σωματείο. 

Κατ’ εξαίρεση, στην περίπτωση που μετά την συμπλή¬ 
ρωση του προαναφερόμενου χρονικού διαστήματος ο αθ¬ 
λητής εγκαθίσταται μόνιμα στην Ελλάδα, παραμένει στο 
σωματείο στο οποίο έχει εγγράφει με την απαραίτητη 
προϋπόθεση της συγκατάθεσης του Κυπριακού σωμα¬ 
τείου στο οποίο ανήκει και την έγκριση της Κυπριακής 
Ομοσπονδίας. 

Κάθε σωματείο έχει το δικαίωμα να αποκτά, κάθε 
χρόνο, ένα (1) αθλητή αυτής της περίπτωσης, κατά 
άθλημα, εκτός του αθλήματος της Πετοσφαίρισης όπου 
τα σωματεία δικαιούνται ένα (1) αθλητή κάθε δύο (2) χρό¬ 
νια. 

10. Αθλητής έχει το δικαίωμα να ενταχθεί ελεύθερα 
(οποιαδήποτε χρονική περίοδο), σε οποιοδήποτε σωμα¬ 
τείο της προτίμησής του, αν το σωματείο που ανήκει δια¬ 
λύθηκε με τελεσίδικη δικαστική απόφαση ή διαγράφηκε 
από τη δύναμη της οικείας αθλητικής Ομοσπονδίας, με 
απόφαση της Γενικής Συνέλευσης των μελών της ή ανέ- 
στειλε την δραστηριότητα του αθλήματος στο οποίο επιδί¬ 
δεται ο ενδιαφερόμενος αθλητής, επί μία αγωνιστική πε¬ 
ρίοδο ή εφόσον η αναστολή αυτή άρχισε στη διάρκεια 
αγωνιστικής περιόδου και το σωματείο δεν δηλώσει συμ¬ 
μετοχή στο πρωτάθλημα της επόμενης αγωνιστική^ πε¬ 
ριόδου, η δε αναστολή της δραστηριότητας του αθλήμα¬ 
τος δεν οφείλεται σε λόγους ανώτερης βίας. 


Ως αναστολή δραστηριότητας θεωρείται και η αφαίρεση 
του δικαιώματος ψήφου του σωματείου, κατά την Τακτική 
Γ ενική Συνέλευση της αντίστοιχης αθλητικής Ομοσπον¬ 
δίας, σύμφωνα με τις διατάξεις της παρ. 5 του άρθρ. 15 
του Ν. 75/75, εφόσον ο αντίστοιχος κλάδος άθλησης έχει 
ιδρυθεί, τουλάχιστον, τέσσερα (4) έτη πριν από την κατά 
άνω Γενική Συνέλευση, η δε έλλειψη των προϋποθέσεων 
των διατάξεων του ανωτέρω Νόμου δεν οφείλεται σε γε¬ 
γονότα ανώτερης βίας. 

Αν το έγγραφο της τελεσίδικης διάλυσης ή της τελεσίδι¬ 
κης διαγραφής από τη Γ ενική Συνέλευση κατατεθεί, από 
οποιονδήποτε έχει έννομο συμφέρον, στην αντίστοιχη 
αθλητική ομοσπονδία, ο αθλητής ελευθερώνεται, αυτοδί¬ 
καια, και έχει το δικαίωμα να μεταγράφει σε οποιοδήποτε 
σωματείο της προτίμησής του, σύμφωνα με τη διαδικασία, 
που καθορίζεται με την παρούσα. 

11. Αθλητής, ο οποίος ανήκει στη δύναμη Σχολείου ή 
Σχολής, οποιοσδήποτε φύσης, που μετέχει υπό μορφή 
σωματείου σε αγώνες των αντίστοιχων Ομοσπονδιών, έχει 
το δικαίωμα να εγγράφει, ελεύθερα, σε σωματείο της 
προτίμησής του, όταν παύσει να έχει την ιδιότητα του μα¬ 
θητή ή φοιτητή, εφόσον δεν έχει υπογράψει σε σωματείο, 
κατά τον χρόνο της φοίτησής του στο Σχολείο ή στη 
Σχολή. 

12. Αθλητής, που έχει διαγράφει, λόγω ποινής, από τη 
δύναμη σωματείου με απόφασή του ή με απόφαση της 
αντίστοιχης αθλητικής Ομοσπονδίας ή ο οποίος στερή¬ 
θηκε την φίλαθλη ιδιότητά του, έχει το δικαίωμα να εγγρά¬ 
φει πάλι, σαν αθλητής του σωματείου του, μετά την παρέ¬ 
λευση τριετίας από την τελεσιδικία της σχετικής απόφα¬ 
σης. 

Ειδικά, όμως, στην περίπτωση που η στέρηση της φίλα¬ 
θλης ιδιότητας επιβάλλεται για διάστημα μεγαλύτερο από 
τρία (3) έτη, ο αθλητής έχει το δικαίωμα να εγγράφει πάλι 
ως αθλητής, μόνο μετά την παρέλευση του χρόνου που 
στερήθηκε τη φίλαθλη ιδιότητά του. Αν για την στέρηση 
της φίλαθλης ιδιότητας ευθύνεται το σωματείο του, ο 
αθλητής έχει το δικαίωμα να εγγράφει σε οποιοδήποτε 
άλλο, μετά την παρέλευση τριετίας από την τελεσιδικία 
της σχετικής απόφασης. 

13. Απαγορεύεται αθλητής να αγωνιστεί στην ίδια αγω¬ 
νιστική περίοδο, σε δύο (2) διαφορετικά σωματεία, σε 
αγώνες που διοργανώνονται στην Ελλάδα από την αντί¬ 
στοιχη αθλητική Ομοσπονδία, καθώς επίσης και σε αγώ¬ 
νες αλλοδαπής Ομοσπονδίας του ίδιου αθλήματος, εξαι- 
ρουμένων των Κυπρίων αθλητών Στίβου. 

Ειδικά για το άθλημα της Καλαθοσφαίρισης απαγορεύε¬ 
ται, σε κάθε περίπτωση, σωματείο να αποκτά παίκτη, που 
έχει μείνει ελεύθερος μετά την 10.9 κάθε έτους. 

14. Απαγορεύεται η μετεγγραφή κολυμβητή, υδατο¬ 
σφαιριστή ή καταδύτη στο πρόσωπο του οποίου συντρέχει 
ένα από τα κωλύματα που προβλέπονται από την πα¬ 
ρούσα, με οποιαδήποτε από τις παραπάνω τρεις (3) ιδιό¬ 
τητες. 

15. Για το άθλημα της πετοσφαίρισης απαγορεύεται η 
εγγραφή ή μετεγγραφή αθλητή σε σωματείο Γ', Δ' και Ε’ 
Τοπικής Κατηγορίας, ο οποίος είναι άνω των 35 ετών. 

16. Για το άθλημα της Καλαθοσφαίρισης αναστέλλεται 
η ισχύς της παραγράφου 4 του άρθρου 3 των Κανονισμών 
της Ε.Ο.Κ. για όλη την Ελλάδα, πλην των σωματείων που 
ανήκουν γεωγραφικά στις Ενώσεις Αττικής (ΕΣΚΑ), Θεσ¬ 
σαλονίκης (ΕΚΑΣΘ) και Αχαΐας - Ηλείας (ΕΣΚΑΗ) στις 
οποίες και θα έχει ισχύ η παραπάνω διάταξη. 

17. Σκακιστής που συμπλήρωσε 12ετία σε σωματείο 
που έχει υπερβεί το τριακοστό (30ό) έτος της ηλικίας του 
είναι ελεύθερος να μετεγγραφεί σε ομάδα της προτίμη- 

σής του χωρίς τη συγκατάθεση του σωματείου στο οποίο 
ανήκει. 

ΚΕΦΑΛΑΙΟ ΤΕΤΑΡΤΟ 
ΔΙΑΔΙΚΑΣΙΑ ΜΕΤΕΓΓΡΑΦΩΝ 
Αρθρο 9 

Πενταμελείς Επιτροπές Μετεγγραφών. 

1. Σε κάθε αθλητική Ομοσπονδία συγκροτείται, με από¬ 
φαση του Διοικητικού της Συμβουλίου (της οποίας αντί¬ 
γραφο κοινοποιείται υποχρεωτικά στη Γενική Γραμματεία 
Αθλητισμού τον μήνα Ιούλιο κάθε έτους Πενταμελής Επι¬ 
τροπή, η οποία είναι αρμοδία να αποφασίζει για κάθε αί¬ 
τηση μετεγγραφής του αντίστοιχου αθλήματος. 

2. Η ανωτέρω Επιτροπή αποτελείται από τον Πρόεδρο ή 
ένα Αντιπρόεδρο της κάθε αθλητικής Ομοσπονδίας ως 
Πρόεδρο, τον Γ ενικό ή Ειδικό Γ ραμματέα της ή ένα από τα 
μέλη του Διοικητικού της Συμβουλίου και από τρεις φιλά¬ 
θλους, οι οποίοι, τουλάχιστον τα πέντε προηγούμενα έτη 
δεν μετείχαν στο Διοικητικό Συμβούλιο οποιουδήποτε 
αθλητικού σωματείου, οποιουδήποτε βαθμού. 

3. Η απόφαση της Επιτροπής Μετεγγραφών (εγκριτική 
ή απορριπτική) πρέπει να υποβάλλεται στην αντίστοιχη 
αθλητική Ομοσπονδία, μέσα σε αποκλειστική προθεσμία 
σαράντα (40) ημερών από τη λήξη της προθεσμίας μετεγ¬ 
γραφών που ορίζεται στο άρθρο 10 της Παρούσης. 

Ειδικά προκειμένου: 

α) Για την Ελληνική Κολυμβητική Ομοσπονδία Φιλά¬ 
θλων (ΕΚΟΦ), η προαναφερόμενη προθεσμία ορίζεται σε 
ογδόντα (80) ημέρες. 

β) Για την Ελληνική Ομοσπονδία Χιονοδρομίας (ΕΟΧ) σε 
τριάντα (30) ημέρες και μέσα σε 20 ημέρες το Δ.Σ. να 
αποφασίζει. 

4. Η κατά τα άνω απόφαση της Επιτροπής Μετεγγρα¬ 
φών, επικυρώνεται υποχρεωτικά από το Διοικητικό Συμ¬ 
βούλιο της αντίστοιχης αθλητικής Ομοσπονδίας. 

Αν η σχετική απόφαση δεν εκδοθεί στην προβλεπόμενη 
από την παρ. 3 του παρόντος άρθρου προθεσμία, η μετεγ¬ 
γραφή θεωρείται συντελεσμένη υπό την απαραίτητη 
προϋπόθεση ότι εκ των υποβληθέντων δικαιολογητικών 
αποδεικνύεται η νομιμότητα της αιτουμένης μετεγγρα¬ 
φής. 

Γ ια το άθλημα της Καλαθοσφαίρισης οι αποφάσεις της 
Επιτροπής Μετεγγραφών εκδίδονται δέκα (10) τουλάχι¬ 
στον ημέρες πριν από την έναρξη των διαφόρων πρωτα¬ 
θλημάτων της ΕΟΚ. Η Επιτροπή έχει το δικαίωμα να ζητά 
από τους αιτούντες μετεγγραφή κάθε κατά την κρίση της 
πρόσθετο έγγραφο στοιχείο από το οποίο θα μπορεί να 
σχηματίσει ασφαλή και δίκαια κρίση. 

_ Το αυτό δικαίωμα έχει κατ’ επέκταση και το Δ.Σ. της 
ΕΟΚ σε κάθε περίπτωση που από τους κανονισμούς έχει 
αυτοτελές δικαίωμα έκδοσης δελτίων (π.χ. κατηγορία 
ομογενών που δεν ανήκουν σε αλλοδαπό σωματείο κ.λπ.). 

Σε κάθε περίπτωση απαγορεύεται η συμπλήρωση των 
δικαιολογητικών μετά την έναρξη του πρωταθλήματος. 

5. Κατά της επικυρωτικής απόφασης, επιτρέπεται προ¬ 
σφυγή στο ΑΣΕΑΔ μέσα σε αποκλειστική προθεσμία δε¬ 
καπέντε (15) ημερών από την επίδοσή της κατά τους 
όρους και τη διαδικασία των διατάξεων των άρθρων 38-40 
του Ν. 75/75. 

6. Η Επιτροπή Μετεγγραφών, σε περίπτωση που πιθα¬ 
νολογείται παράβαση από οποιοδήποτε σωματείο των 
όρων και των προϋποθέσεων μετεγγραφής αθλητή, από 
οποιοδήποτε φυσικό ή νομικό πρόσωπο, έχει το δικαίωμα 
με αιτιολογημένη απόφασή της, να απορρίψει την αίτηση 
μετεγγραφής και να εισηγηθεί στην αντίστοιχη αθλητική 
Ομοσπονδία την παραπομπή των υπρυθύνων στην Επι¬ 
τροπή Φίλαθλης Ιδιότητας (Ε.Φ.Ι.), της οποίας τυχόν 
απαλλακτική απόφαση δεν ανατρέπει την απορριπτική 


απόφαση της Επιτροπής Μετεγγραφών. 

7. Δεν εμπίπτει στις διατάξεις για την Ε.Φ.Ι., η μετεγ¬ 
γραφή, με συναίνεση του σωματείου, αν συνομολογηθεί 
με ανταλλαγή αθλητών του ίδιου αθλήματος. 

8. Κατά την εκδίκαση των αιτήσεων μετεγγραφών, 
έχουν το δικαίωμα να παρευρίσκονται και εκπρόσωποι των 
ενδιαφερομένων σωματείων, καθώς και οι μετεγγραφό- 
μενοι αθλητές. Η παρουσία τους δεν είναι υποχρεωτική 
για τη λήψη απόφασης. 


Αρθρο 10 

Χρονικό διάστημα μετεγγραφών 

1. Το χρονικό διάστημα, μέσα στο οποίο επιτρέπεται η 
κατάθεση αιτήσεων μετεγγραφής για οποιοδήποτε λόγο, 
ορίζεται ως εξής: 


α) ΟΜΑΔΙΚΑ ΑΘΛΗΜΑΤΑ 
-Καλαθοσφαίριση 
-Πετοσφαίριση 
-Υδατοσφαίριση 
-Χειροσφαίριση 
-Αγωνιστικό Μπριτζ 
-Κρίκετ 


7-21 Ιουλίου 
1-15 Ιουλίου 
1-15 Σεπτεμβρίου 
1-15 Ιουλίου 
1-15 Ιουλίου 
16-30 Σεπτεμβρίου 


Ειδικά για το άθλημα της Πετοσφαίρισης οι ομάδες Αν¬ 
δρών - Γυναικών που ανέρχονται στις Εθνικές Κατηγορίες 
μετά την τέλεση από την ΕΟΠΕ του Ειδικού Τουρνουά, 
έχουν δικαίωμα απόκτησης αθλητών - αθλητριών μέχρι 15 
ημέρες από την ημερομηνία της λήξης του προαναφερό- 
μενου Τουρνουά. 


β) ΑΤΟΜΙΚΑ ΑΘΛΗΜΑΤΑ 

-Στίβος 1 5-31 Οκτωβρίου 

-Κολύμβηση, Κωπηλασία, Κανδε-Καγιάκ 
Τεχν. Κολύμβηση και Ιστιοπλοΐα 1-15 Οκτωβρίου 

-Ποδηλασία 15-30 Νοεμβρίου 

-Τέννις-Τοιχοσφαίριση 1 -15 Οκτωβρίου 

-Επιτραπέζια Αντισφαίριση 1-15 Ιουλίου 

-Παγοδρομίες 1 -ΐ 5 Ιουλίου 

-Για όλα τα Λοιπά 1-15 Σεπτεμβρίου 


2. Ειδικά για τις περιπτώσεις μετεγγραφών αθλητών 
που αποδεσμεύονται (όπου από τις διατάξεις Καταστατι¬ 
κών ή Εσωτερικών Κανονισμών Αθλητικών Ομοσπονδιών 
προβλέπεται ο θεσμός της αποδέσμευσης) το χρονικό 
διάστημα ορίζεται ως εξής: 

α) ΟΜΑΔΙΚΑ ΑΘΛΗΜΑΤΑ 
-Καλαθοσφαίριση 
-Πετοσφαίριση 
-Υδατοσφαίριση 
-Χειροσφαίριση 
-Αγωνιστικό Μπριτζ 


1-10 Αυγούστου 
25/7 - 1 Αυγούστου 
15-30 Σεπτεμβρίου 
25/7 - 5 Αυγούστου 
25/7 - 5 Αυγούστου 


β) ΑΤΟΜΙΚΑ ΑΘΛΗΜΑΤΑ 
-Στίβος, Κολύμβηση, Κωπηλασία, 
Κανδε-Καγιάκ και Ιστιοπλοΐα 
-Τ έννις-Τ οιχοσφαίριση 
-Παγοδρομίες 
-Για όλα τα Λοιπά 


20-30 Οκτωβρίου 
20-30 Οκτωβρίου 
16-31 Ιουλίου 
20-30 Σεπτεμβρίου 


3. Σε κάθε περίπτωση που ο αθλητής μετεγγράφεται 
και δεν έχει τελειώσει η αγωνιστική περίοδος του αντί¬ 
στοιχου αθλήματος, αυτός παραμένει και αγωνίζεται με το 
αρχικό σωματείο του, μέχρι τη λήξη της αγωνιστικής πε¬ 
ριόδου που καθορίζεται με απόφαση του Διοικητικού Συμ¬ 
βουλίου της υπερκείμενης αθλητικής Ομοσπονδίας. 

ΚΕΦΑΛΑΙΟ ΠΕΜΠΤΟ 
ΤΕΛΙΚΕΣ ΔΙΑΤΑΞΕΙΣ 

Αρθρο 11 

Καθορισμός λεπτομερειών. 

Το Διοικητικό Συμβούλιο κάθε Αθλητικής Ομοσπονδίας 
έχει το δικαίωμα να καθορίζει συμπληρωματικές λεπτομέ¬ 
ρειες που δεν προβλέπονται από την παρούσα και με την 
απαραίτητη προϋπόθεση ότι δεν την καταστρατηγούν, 
άμεσα ή έμμεσα. 

Αρθρο 12 
Έννοια όρων. 

Όπου στην παρούσα αναφέρεται «Ομοσπονδία», νοεί¬ 
ται η υπερκείμενη Ένωση ή Σύνδεσμος του αθλήματος, 
όπου δε αναφέρεται αθλητής, νοείται και αθλήτρια. 

Αρθρο 13 

Τήρηση όρων διατάξεων προγενέστερων 
υπουργικών αποφάσεων. 

Αθλητής ο οποίος, σύμφωνα με τις διατάξεις προγενέ¬ 
στερων υπουργικών αποφάσεων, έχει πάρει μετεγγραφή 
για την οποία υπάρχουν δεσμευτικοί όροι, δεν έχει το δι¬ 
καίωμα να πάρει νέα μετεγγραφή, αν δεν τηρήσει τους 
όρους που έχουν τεθεί. 

Αρθρο 14 

Υπολογισμός ηλικίας. 

1. Όπου απαιτείται η συνδρομή (προϋπόθεση) ορισμέ¬ 
νης ηλικίας, για τον υπολογισμό της λαμβάνεται υπόψη, 
ως ημέρα γέννησης, αυτή που προκύπτει από το Πιστοποι¬ 
ητικό γέννησης του αθλητή, που αποδεικνύεται με Λη¬ 
ξιαρχική πράξη εγγραφής του στα Μητρώα του αντίστοι¬ 


χου Δήμου ή Κοινότητας. 

2. Ειδικά προκειμένου για τα αθλήματα της ΕΚΟΦ, για 
τον υπολογισμό της ηλικίας λαμβάνεται υπόψη το έτος 
γέννησης. 

Αρθρο 15 

Υπολογισμός προθεσμιών. 

Για τον υπολογισμό προθεσμιών λαμβάνεται υπόψη η 
ημερομηνία δημοσίευσης της παρούσας στην Εφημερίδα 
της Κυβερνήσεως. 

Αρθρο 16 

Συγχώνευση σωματείων ή τμημάτων σωματείων. 

Σε ό,τι αφορά την μετακίνηση αθλητών, οποιουδήποτε 
κλάδου άθλησης, που οφείλεται στη συγχώνευση σωμα¬ 
τείων ή τμημάτων, εφαρμόζονται οι διατάξεις της αριθ. 
25191/ΦΕΚ Β7743/11.10.1988. 

Άρθρο 17 
Έναρξη ισχύος. 

Η ισχύς της παρούσας αρχίζει από την ημέρα δημοσίευ¬ 
σής της στην Εφημερίδα της Κυβερνήσεως, καταργουμέ- 
νης κάθε προγενέστερης σχετικής. 

ΑΚΡΟΤΕΛΕΥΤΙΑ ΔΙΑΤΑΞΗ. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1994 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



